open-index/open-wikipedia-markdown huggingface dataset:
Ամարաչի Օկորոնկո

**Ամարաչի Գրեյս Օկորոնկո** (), նիգերիացի ֆուտբոլիստ, որը Նիգերիայի կանանց առաջնությունում և Նիգերիայի կանանց ֆուտբոլի ազգային հավաքականում հանդես է գալիս Նասարավա Ամազոնի կազմում։ Խաղացել է Ֆինլանդիայի Naisten Liiga-ում Կոկոլա F10-ի համար։

## Կարիերա
### Ակումբային կարիերա
Նասարավա Ամազոնի կազմում ունենալով առաջատար դիրք հաղթելու 2017 թվականի Նիգերիայի կանանց պրեմիեր լիգայում, Օկորոնկոն եղել է տարվա չորս լավագույն խաղացողների շարքում, սակայն պարտություն է կրել։ 2018 թվականի մայիսին առաջադրվել է որպես 2017 թվականի Նիգերիայի կանանց պրեմիեր լիգայի լավագույն խաղացող *Nigeria Pitch Awards*-ի համար, սակայն հաղթանակը տարել է Աջիբադեն։

### Միջազգային
Օկորոնկոն Նիգերիան ներկայացրել է 2010 թվականի Աֆրիկացի կանանց առաջնությունում։ ՖԻՖԱ-ի կանանց աշխարհի գավաթին Նիգերիայի նախապատրաստական աշխատանքների համար ընկերական խաղի ժամանակ հանդես է եկել Գերմանիայի կանանց ֆուտբոլի ազգային հավաքականի դեմ։

2018 թվականին Օկորոնկոն Նիգերիայի կազմում հանդես է եկել 2018 թվականի Արևմտաաֆրիկյան ֆուտբոլային միության կանանց գավաթի համար՝ թիմի համար տանելով բրոնզե մեդալ։ 2018  թվականին Նիգերիայի կանանց ազգային հավաքականի կազմում մասնակցել է Աֆրիկայի կանանց գավաթի խաղին և թիմի հետ դարձել մրցաշարի հաղթող։

## Մրցանակներ
* Աֆրիկացի կանանց առաջնություն 2010  – հաղթանակ
* Արևմտաաֆրիկյան ֆուտբոլային միության կանանց գավաթ 2018  – երրորդ տեղ
* Նիգերիայի կանանց պրեմիեր լիգա 2017 – հաղթանակ
* Աֆրիկայի կանանց գավաթ 2018 - հաղթանակ

## Ծանոթագրություններ

## Արտաքին հղումներ
* 
* 

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Կանանց ֆուտբոլի կիսապաշտպաններ
Կատեգորիա:Նիգերիացի կին ֆուտբոլիստներ
Քսենյա Չումիչովա

**Քսենյա Չումիչովա** (1987,Օգոստոսի 5, Ռուսաստան), մոդել, դերասան և բլոգեր։

## Կենսագրություն
Ծնվել է  Ռուսաստանի Մագնիտոգորսկ քաղաքում։Երբ նա 6 տարեկան էր,ընտանիքը տեղափոխվել է  Շվեյցարիա։Չումիչովան մեծացել է շվեյցարական և իտալական մշակույթի մեջ։Խոսում է վեց տարբեր լեզուներով'անգլերեն,ռուսերեն,իսպաներեն,իտալերեն,գերմաներեն և ֆրանսերեն։ 2010թ.ին ավարտել է Սվիզերայի համալսարանը և ստացել  բակալավրի աստիճան։

## Կարիերա
Մոդելային կարիերան Չումիչովան սկսել է 12 տարեկանից։2012թ.ի դեկտեմբերին Մաքսիմ շվեյցարական  ամսագիրը համարեց նրան "Տարվա ամենագեղեցիկ կինը"։2016թ.ին,ըստ "Ասքմեն"ի Քսենիան ընտրվեց աշխարհի ամենագեղեցիկ կանանցից մեկը։Որպես հանրային խոսնակ Քսենիան պարբերաբար ելույթներ է ունեցել բուհերում և կոնֆերանսներում իր օնլայն բիզնեսի,բրենդի ստեղծման և կին ղեկավարների մասին։

## Քսենյա  Չումի
2015թ.ին Չումիչովան փոխում է իր պաշտոնական անունը Քսենիա Չումի կրճատված տարբերակով,քանի որ այն ավելի հեշտ էր արտասանվում։

## Ծանոթագրություններ

## [http://www.blick.ch/people-tv/schweiz/der-imagewandel-geht-weiter-xenia-hat-jetzt-einen-herzigen-namen-id4452315.html zigen],http://www.tagesanzeiger.ch/panorama/leute/Stars-die-beim-Alter-schummeln/story/31364313,http://www.ticinonews.ch/curiosita/260088/xenia-cambia-cognome,http://www.lematin.ch/people/Xenia-Je-suis-une-Wonderwoman/story/22525830

Կատեգորիա:Ռուս մոդելներ
Սուրբ Պետրոսի խաչելությունը (Միքելանջելո)

**«Սուրբ Պետրոսի խաչելությունը»** ()**,** որմնանկար Վատիկանի առաքելական պալատի Պաոլինա մատուռում։ Միքելանջելոյի վերջին երկու ավարտուն աշխատանքներից մեկը։ Որմնանկարն արվել է Պողոս III պապի պատվերով 1546-1550 թվականների  ընթացքում։ Որմնանկարը տարբերվում է զորեղությամբ, արտահայտչականությամբ և հորինվածքի ներդաշնակությամբ։ Արվեստագետներից շատերն այս նկարը համարում են Միքելանջելոյի արվեստի գլուխգործոց։

## Պատմություն
Մատուռի կառուցումը սկսել են 1537 թվականին, իսկ Միքելանջելոյի որմնանկարն սկսելու և ավարտելու ճշգրիտ ժամանակը անհայտ է, այնուամենայնիվ, 1550 թվականին երկու որմնանկարն էլ արդեն պատրաստ են եղել։ Պողոս III պապը մահացել էր մեկ տարի առաջ։ «Սուրբ Պետրոսի խաչելությունը» որմնանկարից բացի՝ Միքելանջելոն մատուռի համար ստեղծել է նաև «Սավուղի դիմումը» որմնանկարը։ Պաոլինա մատուռը երկու որմնանկարների հետ միասին գտնվում է վատիկանյան թանգարաններից դուրս, Հռոմի պապի անձնական տարածքին մոտ։ Ի տարբերություն Սիքստինյան մատուռի և սուրբ Պետրոսի պալատի՝ Պաոլինա մատուռը անմատչելի է զբոսաշրջիկների համար։

Նիդեռլանդներում՝ Հարլեմ քաղաքի Թեյլերի թանգարանում, պահպանվել է «Սուրբ Պետրոսի խաչելության» համար ճարտարապետական էտյուդներով արված մի քանի էսքիզներ պարունակող թուղթը, որի վրա նշումներն արվել են իտալական մատիտով։

Պաոլինա մատուռում որմնանկարներն ավարտելուց հետո Միքելանջելոն համարյա ամբողջությամբ նվիրվեց ճարտարապետությանը և ստեղծեց Սուրբ Պետրոսի տաճարը, Կապիտոլիումը, Պալացցո Ֆարնեզեն, Սանտա Մարիա դելի Անջելի է դեյ Մարտիրին, Սան Ջովանի դեյ Ֆիորենտինին։

## Պատկերասրահ

Michelangelo,_paolina,_martirio_di_san_pietro_07.jpg|Դրվագ որմնանկարից
Michelangelo,_paolina,_martirio_di_san_pietro_03.jpg|Դրվագ որմնանկարից
Michelangelo,_paolina,_martirio_di_san_pietro_04.jpg|Դրվագ որմնանկարից
Michelangelo,_paolina,_martirio_di_san_pietro_05.jpg|Դրվագ որմնանկարից


## Ծանոթագրություններ

## Գրականություն
**Гримм Г. Д.* Микель-Анджело Буонарроти. — СПб.: «Грядущий день», 1913—1914. Т. 1, Вып. 1—5.
**Дживелегов А. К.* Микельанджело. 1475—1564. — [М.]: «Мол. гвардия», 1957.
**Дажина В. Д.* Микеланджело. Рисунок в его творчестве. — М.: Искусство, 1986.
*Микеланджело. Жизнь. Творчество [Сб.] / Сост. В. Н. Гращенков. — М.: «Искусство», 1964.
* *Thode H.* Michelangelo und das Ende der Renaissance. Berlin, 1902—1912. Bd. I—III. 
* *Popp A.* Die Medici-Kapelle Michelangelos. Munchen, 1922. 
* *Tolnay L.* de. Michelangelo. Vol. 1—5. Princeton, 1943—1960. 
* *Weinberger M.* Michelangelo the Sculptor. London; N. Y., 1967. Vol. 1—2. 
* *Hartt F.* Michelangelo. The complete Sculptor. N. Y., 1967. 
* *Heusinger L.* Michelangelo. Life and Works. Firenze, 1967. 
* *Wilde J.* Michelangelo. Six Lectures. Oxford, 1978. 



Կատեգորիա:Միքելանջելոյի ստեղծագործություններ
Կատեգորիա:Իտալիայի արվեստ
Պերսի

**Պերսի** (), 3 անգլիական ազնվական տոհմեր, որոնք միմյանց հետ կապված են մայրական կողմի ազգակցությամբ։ Անվանումը ծագում է նորմանդական Պերսի ան Օժ համայնքի անունից։

## Պերսի 1-ին  տոհմ
Տոհմապետը՝ Վիլյամ I դե Պերսին (մահացել է 1096 թվականին), 1-ին ֆեոդալական բարոնն էր Թոփկլիֆում, Վիլհելմ I Նվաճողի հավատարիմ զինակիցը Անգլիայում։ Նա ստացել է մեծ տիրույթներ Յորքշիր և Լինքոլնշիր կոմսություններում։ Տոհմը մարել է նրա թոռան՝ Վիլյամ II դե Պերսիի մահից հետո (մոտ 1175 թ.), որն ուներ երկու դուստր։ Նրանցից մեկը՝ Ագնեսը, ամուսնացել էր Ջոսելին դե Լուվենի հետ, որը դարձել է Պերսի երկրորդ տոհմի տոհմապետը։

## Պերսի 2-րդ տոհմ
Լուվենի տան ճյուղ։

Տոհմապետը՝ Ջոսելին դե Լուվենը (մահացել է 1180 թվականին), Գոդֆրիդ I Բորոդատովի` Լուվենի կոմսի և Ստորին Լոթարինգիայի դուքսի կրտսեր որդին էր։

Նա տեղափոխվել է Անգլիա ավագ քրոջ` Ադելի` Հենրի I Բոկլերկ թագավորի երկրորդ կնոջ մոտ։ Այնտեղ նա ստացել է տիրույթ Պետուորտում (Սուսեկսում), իսկ հետագայում ամուսնացել է Ագնես դե Պերսիի հետ, ով հոր մահից հետո ժառանգել էր նրա ունեցվածքի մեծ մասը։ Նրանց զավակները կրեցին Պերսի տոհմական ազգանունը։

Ավագ որդին՝ Հենրի դե Պերսին (մահացել է 1198 թվականին), մահացել է մորից առաջ։ Բարոնի տիտղոսը, շրջանցելով անչափահաս զարմիկի՝ Վիլյամի իրավունքը, հափշտակել է երկրորդ որդին՝ Ռիչարդը։ Միայն Ռիչարդի մահից հետո՝ 1244 թվականին է Վիլյամը ստացել ողջ ունեցվածքն ու տիտղոսը։

Հենրի Պերսին առաջին Պերսի բարոնն էր։ 1299 թվականին նա բարոն Պերսի տիտղոսն ստացել է Ալինկից և հրավիրվել Լորդերի պալատ։

Նրա ծոռը՝ Հենրի Պերսին (1341—1408 թթ.)՝ Ալինկի 4-րդ բարոն Պերսին, 1377 թվականին ստացել է Նորթամբերլենդի կոմսի տիտղոս։ Նրա հետնորդները կոմսի տիտղոս են կրել մինչև 1670 թվականը, երբ նրա ազգը մարեց Ջոսելին Պերսիի՝ Նոթամբերլենդի 11-րդ կոմսի մահով (1644—1670 թթ.):

## Պերսի 3-րդ տոհմ
Սմիթսոնների ընտանիքի ճյուղ։

Տոհմապետը՝ պարոն Հյուգո Սմիթսոնը (1714—1786 թթ.), 1740 թվականին ամուսնացել է Էլջերոն Սեյմուրի՝ Սոմերսեթի 7-րդ դուքսի՝ Էլիզաբեթ Պերսիի՝ Ջոսելին Պերսիի քրոջ որդու դստեր հետ։ Նա 1742 թվականին ընդունել է Պերսի ազգանունը և բարոնի տիտղոսը, իսկ 1766 թվականին դարձել է Նոթամբերլենդի դուքսը։

Նրա հետնորդները կրել են Նոթամբերլենդի դուքսի տիտղոսը։ Ներկայումս ընտանիքի գլուխը համարվում է Ռալֆ Ջորջ Էլջերոն Պերսին՝ Նոթամբերլենդի 12-րդ դուքսը (ծնվել է 1956 թվականին)։

## Պերսի ընտանիքի շինարարական աշխատանքներ

Պատկեր:Alnwick Castle 02.jpg|Անլինկի ամրոց
Պատկեր:Warkworth Castle interior, 2007.jpg|Վարքվորդ ամրոց
Պատկեր:MiddlehamCJW.jpg|Մադլեհամ ամրոց
Պատկեր:Wressle Castle.jpg|Վրեսլի ամրոց


## Մատենագիտություն
* 

## Արտաքին հղումներ
*
* 

Կատեգորիա:Անգլիա
Կատեգորիա:Անգլիայի պատմություն
Չարլզ Սելբի

**Չարլզ Սելբի** (, ), 19-րդ դարի անգլիացի դերասան, թատերագիր և թարգմանիչ (բազմաթիվ ֆրանսիական թատերախաղեր է թարգմանել անգլերեն՝ հաճախ, այն ժամանակների սովորության համաձայն, չնշելով բնագրի հեղինակին)

Նրա աշխատանքներից է «Մարմարե սիրտը» (*The Marble Heart*, 1854 թ.)՝ ֆրանսիացի թատերագիր Թեոդոր Բառիերի *Les Filles de marbre* թատերախաղի թարգմանությունը, որը պատմության մեջ է մտել հանրահայտ մի դիպվածի պատճառով։ Այդ թատերախաղի 1863 թվականի նոյեմբերի 9-ի վաշինգտոնյան ներկայացումը դիտելիս հիշարժան երկխոսություն է տեղի ունեցել Ամերիկայի Միացյալ Նահանգների նախագահ Աբրահամ Լինքոլնի և նրան ուղեկցող անձանցից մեկի միջև։ Թատերախաղի հերոսներից ստոր չարագործ Ռաֆայելի դերակատար Ջոն Ուիլքս Բուտը դերով նախատեսված սպառնալից խոսքերն ուղղել է դահլիճում նստած Լինքոլնին այնքան ակներև կերպով, որ նախագահին ուղեկցող անձը շշնջացել է վերջինիս ականջին. «Կարծես իսկապես հենց Ձեզ նկատի ունի»։ Լինքոլնը, համաձայնելով, ի պատասխան ասել է. «Ահավոր սուր է ինձ նայում, չէ՝»: Այս երկխոսությունից որոշ ժամանակ անց այդ նույն դերասանը մեկ այլ թատերախաղի ներկայացման ժամանակ իսկական ատրճանակից Լինքոլնի ուղղությամբ արձակած կրակոցով մահացու վիրավորել է նրան։

Չարլզ Սելբին մահացել է 1863 թվականի մարտի 21-ին, լոնդոնյան Քովենթ Գարդենում գտնվող իր տանը։ Թաղվել է Քենսալ Գրին գերեզմանատանը։

## Ստեղծագործությունների ընտրանի
*«Անավարտ ջենթլմենը» (*The Unfinished Gentleman*, 1834)
*'«Ռոբերտ Մաքեյր» (*Robert Macaire*, 1834) (Ֆրեդերիկ Լեմետրի թատերախաղի հիման վրա)
*«Կրիայի որս» (*Hunting a Turtle*, 1834), մեկ արարվածով ֆարս
**Maximums and Speciments of William Muggins* (book) (1841)
*«Երիտասարդ մայրը» (*Young Mother*, 1841), մեկ արարվածով կատակերգություն 
*«Ամուսնացած Փոցխը» (*The Married Rake*, 1834), ֆարս
*«Բարնաբի Ռուջը» (*Barnaby Rudge*, 1841) (ըստ Չարլզ Դիքենսի նույնանուն վեպի)
*«Անտոնիոսն ու Կլեոպատրան» (*Antony and Cleopatra*, 1842) (թարգմանություն ֆրանսերենից)
*«Կոշիկներ՝ կարապին» (*Boots at the Swan*, 1847), մեկ արարվածով ֆարս
*«Պեգգի Գրին» (*Peggy Green*, 1847), կատակերգություն
*«Մարմարե սիրտը» (*The Marble Heart*, 1854) (ֆրանսիացի թատերագիր Թեոդոր Բառիերի *Les Filles de marbre* երկի թարգմանությունը)
*«Տեսիլքային նախաճաշ» (*A Phantom Breakfast*, 1856), մեկ արարվածով ֆարս
*«Ճաշի հարց» (*The Dinner Question* (խոհարարական գիրք) (1860), ինչպես և՝ "Tabitha Tickletooth"—ը

## Ծանոթագրություններ

## Արտաքին հղումներ
*  

Կատեգորիա:Անգլիացի թարգմանիչներ
Կատեգորիա:Անգլիացի դերասաններ
Կատեգորիա:Անգլիացի դրամատուրգներ
Կատեգորիա:19-րդ դարի թարգմանիչներ
Կատեգորիա:19-րդ դարի անգլիացի գրողներ
Կատեգորիա:19-րդ դարի անգլիացի տղամարդ դերասաններ
Կատեգորիա:Անգլիացի տղամարդ թատրոնի դերասաններ
Իվադե

, Ճապոնիայի Վակայամա պրեֆեկտուրայում գտնվող քաղաք։ Քաղաքի մակերեսը կազմում է 38,50 կմ², բնակչությունը՝ 53 588 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 1391,90 մարդ/կմ²։

## Աշխարհագրական դիրք
Իվադե քաղաքը տեղակայված է Հոնսյու կղզու Կինկի տարածաշրջանի Վակայամա պրեֆեկտուրայում։ Իվադեի հետ սահմանակցում են Վակայամա, Կինոկավա, Սեննան և Հաննան քաղաքները։

## Բնակչություն
Քաղաքի բնակչությունը կազմում է 53 588 մարդ (2014 թվականի հունիսի 1-ի տվյալների համաձայն), իսկ խտությունը՝ 1391,90 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Իվադե քաղաքը խորհրդանշող ծառ է համարվում *[[Quercus phillyraeoides]]*-ը, ծաղիկ՝ սակուրայի ծաղիկը, թռչուն՝ *[[Cettia diphone]]*-ը։

## Ծանոթագրություններ

## Արտաքին հղումներ
* * Ճապոնակն Իվադե քաղաքի պաշտոնական վեբկայք

Կատեգորիա:2006 թվականին հիմնադրված բնակավայրեր
Կատեգորիա:Ճապոնիայի քաղաքներ
Սեննան

, Ճապոնիայի Օսակա պրեֆեկտուրայում գտնվող քաղաք։ Քաղաքի մակերեսը կազմում է 48,48 կմ², բնակչությունը՝ 63 078 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 1301,11 մարդ/կմ²։

## Աշխարհագրական դիրք
Քաղաքը տեղակայված է Հոնսյու կղզու Կինկի տարածաշրջանի Օսակա պրեֆեկտուրայում։ Այս քաղաքի հետ սահմանակցում են Իզումիսանո, Հաննան, Կինոկավա, Իվադե քաղաքները և Տայիրի ավանը։

## Բնակչություն
Քաղաքի բնակչությունը կազմում է 63 078 մարդ (2014 թվականի հունիսի 1-ի տվյալների համաձայն), իսկ խտությունը՝ 1301,11 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Սեննան քաղաքը խորհրդանշող ծառ է համարվում կամֆորայի ծառը, ծաղիկ՝ ճապոնական ծիրանենու ծաղիկը։

## Ծանոթագրություններ

## Արտաքին հղումներ
* * Ճապոնական Սեննան քաղաքի պաշտոնական վեբկայք 

Կատեգորիա:Ճապոնիայի քաղաքներ
Պարազիտոիդ

**Պարազիտոիդ**, օրգանիզմ, որը կյանքի հիմնական մասը ապրում է իր միակ տեր-օրգանիզմի վրա կամ ներսում, որով սնվելով աստիճանաբար ոչնչացնում է։ Այս առումով սրանք որոշակիորեն նման են պարազիտներին, այն բացառությամբ, որ պարազիտները չեն ոչնչացնում տեր-օրգանիզմին։ Պարազիտոիդների հասուն փուլերը ազատ ապրող օրգանիզմներ են։

«Պարազիտոիդ» տերմինը առաջին անգամ շրջանառվել է 1913 թվականին գերմանացի գրող Օ. Մ. Ռայտերի կողմից (1913)։

## Դասակարգում
Պարազիտոիդների ավելի քան 50% -ը պատկանում է Թաղանթաթևավորների (Hymenoptera) կարգին, որտեղ մեծ կարևորություն ունեն Հեծյալները (Ichneumonidae, Braconidae, proctotrupoidea, platygastroidea, Chalcidoidea) և որոշ կրետներ (chrysidoidea: Bethylidae, Chrysididae, Dryinidae, Vespoidea): Պարազիտոիդներ կան նաև երկթեւանիների (Tachinidae, Pipunculidae, Conopidae), Կարծրաթևավորների (Coleoptera: ընտանիք Ripiphoridae եւ Rhipiceridae) շարքում և այլն։ Միջատների մոտ 10% -ը պարազիտոիդներ են :

Պարազիտոիդներ կան նաև նեմատոդների, պրոտիստների, բակտերիաների և վիրուսների շարքում Eggleton et Gaston 1990 :

## Ծանոթագրություններ

Կատեգորիա:Մակաբուծություն
Rinku Gate Tower

, Ճապոնիայի Օսակա պրեֆեկտուրայի Իզումիսանո քաղաքում տեղակայված 256 մետրանոց 56 հարկանի երկնաքեր։ Շինարարությունն սկսվել է 1996 թվականին։ Գլխավոր ճարտարապետները Նիկկեն Սեկկեին և *«Yasui Architects & Engineers»* բյուրոն են։ 2013 թվականի դրությամբ՝ իր բարձրությամբ երկրորդ երկնաքերն է Ճապոնիայում՝ Yokohama Landmark Tower երկնաքերից հետո։

## Պատմություն
*Rinku Gate Tower Building*-ը նախագծվել է 1980-ական թվականներին՝ Կանսայ օդանավակայանի հետ միաժամանակ։ Ի սկզբանե նախատեսված էր կառուցել երկու աշտարակ, որոնք դարպասների տպավորություն էին թողնելու՝ օդանավակայանի կողմից նայելու դեպքում։ Սակայն ֆինանսական բարդությունների պատճառով այդ գաղափարից հրաժարվեցին։

Շինարարության առաջին տարիներին աշխատանքը հիմնականում կանգ էր առել, քանի դեռ Օսակայի կառավարությունը ծառայությունների մի մասը չտեղափոխեց երկնաքեր։

2005-ից մինչև 2011 թվականները հյուրանոցը կառավարվում էր այն ընկերության կողմից, որի ակցիաների 90 %-ը պատկանում էր Օսակայի կառավարությանը, և եկամուտը հասցրեց տարեկան 150-400 միլիոն յենի։

2012 թվականին հոնկոնգյան *«SiS International Holdings»* ընկերությունը ձեռք բերեց շենքը 3&nbsp;000&nbsp;000&nbsp;000 յենով։

## Կառուցվածք
Աշտարակը բաժանված է երեք տարբեր մակարդակների. 
* առաջինում գտնվում է միջազգային կոնֆերանս-սրահը, 
* երկրորդում գտնվում են գրասենյակները, 
* երրորդը ներակայացված է որպես *Gate Tower Hotel* հյուրանոց։

Հյուրանոցը բավականին հայտնի է զբոսաշրջիկների շրջանում, Սքայ-Գեյթ կամրջով կապված է Կանսայ միջազգային օդանավակայանի հետ, ինչպես նաև *Japan Railway Hanwa Line* և *Nankai Main Line* երկաթուղիների հետ։

26-րդ հարկում դիտահարթակն է տեղակայված, որտեղից տեսարան է բացվում դեպի օվկիանոս և Սքայ-Գեյթ կամուրջ։ Շենքի տեղեկատվական բուկլետում նշված է, որ այդ շենքում է գտնվում Ճապոնիայի ամենաբարձրադիր գարեջրային այգին, որը տեղակայված է 28-րդ հարկում՝ 130 մետր բարձրության վրա։ Շենքն ունի երկու ստորգետնյա հարկեր, որտեղ կա 365 կայանատեղի։

## Տես նաև
* Ճապոնիայի ամենաբարձր կառույցների ցանկ

## Ծանոթագրություններ

## Արտաքին հղումներ

* Emporis.com 
* Պաշտոնական վեբկայք (անգլերեն)
* Rinku Town Introduction

Կատեգորիա:Ճապոնիայի շենքեր և կառույցներ
Պելագիչևո

**Պելագիչևո**  (, , ), քաղաք Բոսնիա և Հերցեգովինայի հյուսիսարևելյան հատվածում (Բրչկո քաղաքից արևմուտք և Շամաց քաղաքից հարավ-արևելք)։ Պելագիչևո համայնքի վարչական կենտրոնը։

## Բնակչություն
Ըստ 2013 թվականի մարդահամարի տվյալների՝ քաղաքի բնակչությունը կազմում է 2&nbsp;796 մարդ, իսկ համայնքի բնակչությունը՝ 7&nbsp;332 մարդ։

1991 թվականի մարդահամարի համաձայն՝ քաղաքում ապրել է 3.066 մարդ, որոնցից՝
* սերբեր - 2.973 (96,97 %)
* հարավսլավներ - 46 (1,50 %)
* բոսնիական մուսուլմաններ - 4 (0,13 %)
* խորվաթներ - 17 (0,55 %)
* այլազգիներ - 26 (0,85 %)
:Ընդամենը։ 3.066 մարդ

## Ծանոթագրություններ

## Արտաքին հղումներ
* Պելագիչևո համայնքի պաշտոնական կայքէջ
* Радио-телевизија Републике Српске: Пелагићево: Проглашено стање елементарне непогоде, 15. 6. 2012.
* Радио-телевизија Републике Српске: Пелагићево: Израелци граде фабрику, посао за 150 радника

Կատեգորիա:Բոսնիա և Հերցեգովինայի բնակավայրեր
Պելագիչևո (համայնք)

**Պելագիչևո համայնք** (), համայնք Բոսնիա և Հերցեգովինայի Սերբական Հանրապետություն վարչական կազմավորման հյուսիսարևելյան մասում։ Վարչական կենտրոնը համարվում է Պելագիչևո քաղաքը։

## Բնակչություն
Ըստ 2013 թվականի մարդահամարի տվյալների՝ համայնքի բնակչությունը կազմում է 7&nbsp;332 մարդ։

1991 թվականի մարդահամարի համաձայն՝ համայնքում ապրել է 13&nbsp;256 մարդ, որոնցից՝
* սերբեր - 4634 (34,96 %)
* հարավսլավներ - 97 (0,73 %)
* բոսնիական մուսուլմաններ - 736 (5,55 %)
* խորվաթներ - 7165 (54,05 %)
* այլազգիներ - 624 (4,71 %)
:Ընդամենը։ 13.256 մարդժ

## Բնակավայրեր
Համայնքի կազմի մեջ են մտնում 11 բնակավայր, որոնց թվում է Պելագիչևո քաղաքը։

## Պատմությւուն
1995 թվականին, բոսնիական պատերազմի ավարտից հետո, Բոսնիա և Հերցեգովինայի Դաշնությանը Գրդաչադ համայնքի կազմից առանձնացվել էր Պելագիչևո համայնքը, որը պատկանում էր Սերբական Հանրապետությանը։

## Ծանոթագրություններ

## Արտաքին հղումներ
* Պելագիչևո համայնքի պաշտոնական կայքէջը

Կատեգորիա:Երկրի վարչական բաժանում
Անանիկյան

**Անանիկյան**, հայկական ազգանուն։

## Ազգանունը կրողներ
* Հակոբ Հարությունի Անանիկյան (1919-1977), նկարիչ։
* Մարտիրոս Հարությունի Անանիկյան (1875-1924), բանասեր, հրապարակախոս։
* Նարինե Անանիկյան (1976), օպերային երգչուհի (մեցցո-սոպրանո)։
* Ներսես Սիրեկանի Անանիկյան (ծնվ․ 1952), ֆիզիկոս-տեսաբան։
* Պավել Պետրոսի Անանիկյան (1930-2018), վիրաբույժ։ 
* Պետրոս Պավելի Անանիկյան (1956), վիրաբույժ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Եբրայերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Անասյան

**Անասյան**, հայկական ազգանուն։

## Ազգանունը կրողներ
* Արմեն Հենրիկի Անասյան (1963), երաժիշտ, դիրիժոր, ջութակահար։
* Հակոբ Սեդրակի Անասյան (1904-1988), պատմաբան, բանասեր, աղբյուրագետ, մատենագետ, ձեռագրագետ։
* Հենրիկ Հակոբի Անասյան (1937), կոմպոզիտոր, դիրիժոր, գրող, հասարակական գործիչ։

## Տես նաև
* Աշոտ Համլետի Անաստասյան (1964-2016), շախմատիստ, գրոսմայստեր։

## Ծանոթագրություններ

Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Հայկական ազգանուններ
Կատեգորիա:Հունարեն հիմքով ազգանուններ
Կատեգորիա:Յան վերջածանցով ազգանուններ
Յոհան Յակոբ Բալմեր

**Յոհան Յակոբ Բալմեր** (, ), շվեյցարացի մաթեմատիկոս և ֆիզիկոս։

## Կենսագրություն
Ծնվել է դատավորի ընտանիքում։ Սովորել է Կարլսուեի և  Հումբոլդտի համալսարաններում, 1849 թվականին Բազելում պաշտպանել է բժշկական դիսերտացիան ցիկլոյիդայի վերաբերյալ։ Կյանքի մնացած տարիներն  ապրել է Բազելում, որտեղ ուսուցանել է կանացի դպրոցում, կարդացել է նույնպես դասախոսություններ Բազելական համալսարանում։ 1868 թվականին ամուսնացել է և ունեցել է վեց զավակ։

## Աշխատություններ
Հիմնականում գիտական աշխատանքներով զբաղվել է երկրաչափության բնագավառում, բայց հայտնի է դարձել 1885 թվականի ջրածնի սպեկտրալ շարքի համար, որն անվանվել է իր անունով։ Նաև նրա անունով է կոչվում խառնարաններից մեկը Լուսնի վրա։

## Բալմերի բանաձև
 \overline{\sigma} = \frac{1}{\lambda} = R \, \left( \frac{1}{2^2}  - \frac{1}{n^2} \right) 
Այս բանաձևը Բալմերը վերցրել է Ռիդբերգ-Ռիլդզի բանաձևից։

## Ռիդբերգի բանաձև
:\frac{1}{\lambda_{\mathrm{vac}}} = R_{\mathrm{H}} \left(\frac{1}{n_1^2}-\frac{1}{n_2^2}\right)

Որտեղ.

:\lambda_{\mathrm{vac}} լույսի ալիքի երկարությունն է  վակուումում։
:R_{\mathrm{H}} Ռիդբերգի հաստատունն է  ջրածնում։
:n_1 և n_2 ամբողջական թվեր են, որտեղից էլ n_1 .

{|class=wikitable
|-----
! n_1 || n_2||Անունը||գյուտը
|-----
| 1 || 2 \rightarrow \infty
| Լիմանի շարքը || align=right|91 
|-----
| 2 || 3 \rightarrow \infty
| Բալմերի շարքը || align=right|365 
|-----
| 3 || 4 \rightarrow \infty
| Պաշենի շարքը || align=right|821 
|-----
| 4 || 5 \rightarrow \infty
| Բռեքետի շարքը || align=right|1 459 
|-----
| 5 || 6 \rightarrow \infty
| Պֆունդի շարքը || align=right|2 280 
|-----
| 6 || 7 \rightarrow \infty
| Հեմպֆրիի շարքը || align=right|3 283 
|-----

## Ծանոթագրություններ

Կատեգորիա:Մաթեմատիկոսներ այբբենական կարգով
Կատեգորիա:Շվեյցարացի մաթեմատիկոսներ
Կատեգորիա:Շվեյցարացի ֆիզիկոսներ
Կատեգորիա:Հումբոլդտի համալսարանի շրջանավարտներ
Կատեգորիա:19-րդ դարի ֆիզիկոսներ
Կատեգորիա:Շվեյցարացի գիտնականներ
Անդրանիկյան

**Անդրանիկյան**, հայկական ազգանուն։

## Ազգանունը կրողներ
* Արթուր Անդրանիկյան (1959), բանաստեղծ, գրականագետ։
* Կարապետ Հովսեփի Անդրանիկյան (1951), մանրէաբան։
* Հրանդ Անդրանիկյան (1909-1963), նկարիչ։
* Ստեփան Խաչատուրի Անդրանիկյան (1927-2017), նկարիչ, բեմանկարիչ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Հայերեն հիմքով ազգանուններ
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Կայձուկա

, Ճապոնիայի Օսակա պրեֆեկտուրայում գտնվող քաղաք։ Քաղաքի մակերեսը կազմում է 43,99 կմ², բնակչությունը՝ 89 732 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 2039,83 մարդ/կմ²։

## Աշխարհագրական դիրք
Քաղաքը տեղակայված է Հոնսյու կղզու Կինկի տարածաշրջանի Օսակա պրեֆեկտուրայում։ Այս քաղաքի հետ սահմանակցում են Կիսիվադա, Իզումիսանո, Կինոկավա քաղաքները և Կումատորի ավանը։

## Բնակչություն
Քաղաքի բնակչությունը կազմում է 89 732 մարդ (2014 թվականի հունիսի 1-ի տվյալների համաձայն), իսկ խտությունը՝ 2039,83 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Կայձուկան խորհրդանշող ծառ է համարվում *[[Juniperus chinensis]]*-ը, ծաղիկ՝ զարդենին։

## Ծանոթագրություններ

## Արտաքին հղումներ
* * Ճապոնական Կայձուկա քաղաքի պաշտոնական վեբկայք

Կատեգորիա:Ճապոնիայի քաղաքներ
Աղստևի ջրամբար

**Աղստևի ջրամբար** (), ջրամբար ներկայիս Ադրբեջանական Հանրապետության Ղազախի շրջանի Ջաֆարլի գյուղի մոտակայքում՝ Աղստև գետին։

## Պատմություն
Ջրամբարը շահագործման է հանձնվել 1969 թվականին։ Ամբարտակի բարձրությունը կազմում է 52 մ, տարածքը ընդհանուր մակերևույթը՝ 6,30 կմ², ջրի ծավալը՝ 0,12 կմ³: Ջրամբարը սպասարկում է Աղստևի, Ղազախի, Թովուզի և Շամքիրի շրջանների ոռոգումը՝ ընդհանուր առմամբ 135 հազար հեկտար հող։

Ջրամբարը մշտապես գտնվում է աղտոտման վտանգի տակ՝ Հայաստանի տարածքում Աղստև գետի հովտում գտնվող բնակավայրերի կենցաղային և արդյունաբերական կեղտաջրերի պատճառով։ Այդ կեղտաջրերը խթանում են ջրում բարդ կենսաքիմիական գործընթացները, որոնք էլ ազդում են ջրի աղտոտմանը։ Ֆենոլների և պղինձի միացությունների միջին տարեկան քանակը մի քանի անգամ բարձր է ընդունված ստանդարտներից։

## Տես նաև
* Ջաֆարլի (Ղազախի շրջան)

## Ծանոթագրություններ

## Արտաքին հղումներ
* Satellite image of Agstafachay Reservoir

Կատեգորիա:Աղստևի շրջան
Կատեգորիա:Ջրամբարներ այբբենական կարգով
Կատեգորիա:Ադրբեջանի ջրամբարներ
Սիսակ Վարժապետյան

**Սիսակ Հակոբի Վարժապետյան** (), լիբանանահայ մանկավարժ, թարգմանիչ։

## Կենսագրություն
Ծնվել է 1905 թվականին Մարաշ քաղաքում։ Առաջին Համաշխարհային պատերազմի տարիներին՝ թուրքերի կողմից հայերի դեմ իրագործված Մեծ եղեռնի ժամանակ` 1915 թվականին, Սիսակ Վարժապետյանը ապաստան է գտնում Հորդանանի Թաֆիլահ, ապա Ալ-Քարակ քաղաքներում, որտեղ մնում է մինչ զինադադարը։ Զինադադարից հետ անցնում է Լիբանան, մտնում Ջբեյլի Ամերիկյան Նպաստամատույց որբանոց, որտեղ և ստանում է նախակրթությունն ու միջնակարգ ուսումը։ Մասնագիտական բարձրագույն ուսման համար ընդունվում է Բեյրութի Ամերիկյան համալսարան և 1929 թվականին ավարտում Առևտրական գիտելիքների բաժնի դասընթացները։ Բեյրութում, երկար տարիներ միջազգային նավթային ընկերությունում պաշտոնավարելուն զուգահեռ ուսուցչական գործունեությամբ է զբաղվել տեղի հայկական երկրորդական վարժարաններում (Հայ Ավետարանական քոլեջ)՝ դասավանդելով առևտրական գիտելիքներ, սղագրություն ու մեքենագրություն։ 1960-ական թվականներին Բեյրութում հիմնում է իր սեփական Առևտրական դպրոցը, որը ղեկավարել է ավելի քան մեկ տասնամյակ։

## Ծանոթագրություններ

## Աղբյուրներ
*Սիսակ Յ․ Վարժապետեան, մահագրութիւն «Հայկազեան Հայագիտական Հանդէս» հատոր Ժ.

Կատեգորիա:Հայ մանկավարժներ
Կատեգորիա:Հայ թարգմանիչներ
Մար Արտավազդ

**Արտավազդ Ա Մեդացի**, հայ պատմագիտության մեջ առավել հայտնի է որպես **Մար Արտավազդ**, Ատրպատականի (Մեդիա-Մարաստանի) արքա Կոմմագենեի թագավորական ընտանիքից, որը կառավարել է մ․թ․ա․ 56 թվականից մինչև մ․թ․ա․ 30 թվականներին։ Թողնելով Ատրպատականի գահը՝ Մար Արտավազդը մ․թ․ա․ 30 թվականին կայսերական Հռոմի գործուն աջակցությամբ հռչակվել է Ծոփքի արքա և կառավարել մինչև մ․թ․ա․ 20 թվականը։

Մար Արտավազդը Տիգրան Մեծի դստեր որդին էր և անվանված էր ի պատիվ Հայքի արքայից արքա Արտավազդ Բ Աստվածայինի։ Սակայն այս հանգամանքը չի խանգարում վերջինիս ունենալ ընդգծված հակահայկական դիրքորոշում։ Արտավազդի կառավարման սկզբնամասում Ատրպատականը ենթարկվում է Մարկոս Անտոնիոսի ներխուժմանը, որը արևելքի հզորագույն տերության դեմ արշավանք սկսելուց առաջ նախ և առաջ նպատակ ուներ Հայաստանից ներխուժել Մարաստան և գրավել այն։ Սակայն Անտոնիոս սխալ ռազմավարության հետևանքով հռոմեական լեգեոնները Փրաասպայի մատույցների մոտ ջախջախիչ պարտություն են կրում Արտավազդ Մեդացու զորքերի և օգնական պարթևական բանակի կողմից։

Այս դեպքից հետո հանգամանքների բերումով Ատրպատականը կտրուկ փոխում է իր աշխարհաքաղաքական կողմնորոշումը՝ խզելով դաշինքը պարթևաց արքա Հրահատի հետ և բանակցություններ սկսելով Հռոմի եռապետ Մարկոս Անտոնիոսի հետ։ Արդյունքում՝ կողմերը կնքում են փոխօգնության պայմանագիր, իսկ դաշինքն ամրապնդվում է դինաստիական ամուսնությամբ։ Մ․թ․ա․ 31 թվականին Կլեոպատրան և Անտոնիոսը գլխատում են Հայքի արքայից արքա Արտավազդ Բ-ին և նրա գլուխն ուղարկում Փրաասպա՝ որպես ընծա։ Դրանից հետո Մար Արտավազդի բանակը ասպատակում է Մեծ Հայքի սահմանային շրջանները։

Օկտավիանոսի և Անտոնիոսի միջև մ.թ.ա. 31 թվականին տեղի ունեցած Ակտիումի ճակատամարտից և Անտոնիոսի սպանությունից հետո Ատրպատական են ներխուժում Արտավազդ Բ-ի որդու՝ արքայազն Արտաշեսի գլխավորած հայկական ուժերը, ովքեր պարտության են մատնում Մար Արտավազդին և նվաճում տերությունը։ Վերջինս ստիպված է լինում փախչել և ապաստանել Օգոստոս Օկտավիանոսի մոտ։ Վերջինս ապաստանում է պարտված Մար Արտավազդին և մ․թ․ա․ 30 թվականին վերջինիս ճանաչում Ծոփքի (Փոքր Հայքի) կամակատար թագավորության արքա։ Մար Արտավազդը մահանում է մ․թ․ա․ 20 թվականին՝ հավանաբար Հռոմում։

## Ծանոթագրություններ

Կատեգորիա:Ատրպատականի թագավորներ
Կատեգորիա:Ծոփքի արքաներ
Կատեգորիա:Հռոմ քաղաքում մահացածներ
Կատեգորիա:Մ.թ.ա. 20 մահեր
Կատեգորիա:Մարաստանի թագավորներ
Նիկոլ Փաշինյանի երկրորդ կառավարություն

[մինի|[Հայաստանի կառավարության ղեկավար Նիկոլ Փաշինյան։]]

**Նիկոլ Փաշինյանի երկրորդ կառավարություն**, Հայաստանի գործող վարչապետ Նիկոլ Փաշինյանի գլխավորած երկրորդ կառավարությունը, որը ձևավորվել է 2019 թվականի հունվարին։ 2019 թվականի հունվարի 14-ին Նիկոլ Փաշինյանը նախագահ Արմեն Սարգսյանի կողմից նշանակվել է վարչապետի պաշտոնում, այն բանից հետո, երբ 2018 թվականի դեկտեմբերի 9-ին տեղի ունեցած խորհրդարանական ընտրությունների ժամանակ հաղթել էր «Իմ քայլը» դաշինքը։ Փոխարինել է Նիկոլ Փաշինյանի առաջին առավարությանը։

Հայաստանի գործող կառավարությունը համարվում է մեծամասնության կառավարություն, որը վերահսկվում է Ազգային Ժողովի «Իմ քայլը» խմբակցության կողմից։ Վերջինս բաղկացած է քաղաքական երկու կուսակցություններից՝ Քաղաքացիական պայմանագրից և Առաքելություն կուսակցությունից։ Քառասունչորօրյա պատերազմի պարտության պատճառով 2021 թ-ի արտահերթ խորհրդարանական ընտրությունների արդյունքում երկրորդ կառավարությունը փոխարինվեց Նիկոլ Փաշինյանի երրորդ կառավարությամբ։

Ազգային ժողովը հաստատել է «Կառավարության կառուցվածքի մասին» օրենքը, որով գործող 17 նախարարությունները կրճատվել են 12-ի։

## Կառուցվածք
### Կառավարության կառուցվածք

## Ծանոթագրություններ

Կատեգորիա:Հայաստանի կառավարություն
Կատեգորիա:Հայաստանի քաղաքականություն
Կատեգորիա:Նիկոլ Փաշինյան
Կլաուս Շիլլինգ

**Կլաուս Կարլ Շիլլինգ** (, ), գերմանացի բժիշկ, Դախաու համակենտրոնացման ճամբարում զբաղվել է կալանավորների վրա փորձարկումներ կատարելով։ Նացիստական Գերմանիայի պարտությունից հետո դատապարտվել և 1946 թվականին մահապատժի է ենթարկվել։

## Կենսագրություն
Կլաուս Շիլլինգը ծնվել է 1871 թվականի հուլիսի 5-ին Մյունխենում։ Հենց այդ քաղաքում բժշկություն է ուսանել։ 1895 թվականին ստացել է դոկտորության կոչում։ Գերմանական կայսրության աֆրիկյան գաղութներում զբաղվել է բժշկական պրակտիկայով։ Որպես արևադարձային հիվանդությունների մասնագետ 1905 թվականին հրավիրվել է Ռոբերտ Կոխի ինստիտուտ։

1936 թվականին Կլաուս Շիլլինգը տեղափոխվել է Իտալիա։ Այդտեղ, Իտալիայի կառավարության հրամանով, ուսումնասիրել է պատվաստանյութը, որը կիրառվել է Իտալո-Եթովպիական երկրորդ պատերազմի ժամանակ բռնկված մալարիայի ժամանակ։ Շիլլինգին հնարավորություն են տվել բժշկական փորձարկումներ կատարել Վոլտերրայի և Սան Նիկոլլո դի Սիենայի հոգեբուժարանների հիվանդների վրա։ Գերմանիայի կառավարությունը մասամբ ֆինանսավորել է նրա հետազոտությունները։

1941 թվականին վերադարձել է Գերմանիա։ 1942 թվականի սկզբին Շիլլինգը Հայնրիխ Հիմլերի հրամանով ուղարկվում է Դախաու համակենտրոնացման ճամբարի լաբորատորիա՝ մալարիա հիվանդությունն ուսումնասիրելու նպատակով։ Բժիշկը մոտ հազար մարդու վրա է կատարել փորձարկումներ, որոնցից մահացել են 300-ից 400 կալանավոր։

Պատերազմից հետո կալանավորվել է։ 1945 թվականի հոկտեմբերի 13-ին դատապարտվել է մահվան։ Կախաղան է բարձրացվել 1946 թվականի մայիսի 28-ին Լանդսբերգի բանտում։

## Ծանոթագրություններ

## Գրականություն
* Ernst Klee: *Das Personenlexikon zum Dritten Reich – Wer war was vor und nach 1945.* 2. Auflage. Fischer-Taschenbuch-Verlag, Frankfurt am Main 2007, S. 535.
* Ernst Klee: *Auschwitz, die NS-Medizin und ihre Opfer.* 3. Auflage. Fischer-Taschenbuch-Verlag, Frankfurt am Main 1997, ISBN 3-596-14906-1.
* Holger Lessing: *Der erste Dachauer Prozess (1945/46).* Nomos, Baden-Baden 1993, ISBN 3-7890-2933-5.
* *Case No. 000-50-2 (US vs. Martin Gottfried Weiss et al.) Tried 13 Dec. 45* (PDF-Datei; 39,0&nbsp;MB; englisch).

## Արտաքին հղումներ
*Schilling execution

Կատեգորիա:Գերմանացի բժիշկներ
Կատեգորիա:Գերմանացի գիտնականներ
Կատեգորիա:Գերմանացի ռազմական գործիչներ
Կատեգորիա:Երկրորդ համաշխարհային պատերազմին մասնակցած գերմանացիներ
Կատեգորիա:Հոլոքոստ
Կատեգորիա:Մահապատժի ենթարկված անձինք
Կատեգորիա:Մարդկության դեմ ուղղված հանցագործություններ
Կատեգորիա:Մյունխենի համալսարանի շրջանավարտներ
Հյուսիսային Կորեայի կանանց ֆուտբոլի ազգային հավաքական

**Հյուսիսային Կորեայի կանանց ֆուտբոլի ազգային հավաքական**, ներկայացնում է Հյուսիսային Կորեան կանանց ֆուտբոլում։ Հյուսիսային Կորեան 2001 (խփելով 51 գոլ՝ 6 խաղերում, սահմանելով ռեկորդ), 2003 և 2008 թվականներինին հաղթել է AFC Women's Asian Cup-ը։

## Ռեկորդ
### Աշխարհի առաջնություն
մինի|Թիմը 2011 թվականի FIFA կանանց աշխարհի առաջնության ժամանակ

: **Աղյուսակները ներառում են նաև [[Հետխաղյա 11 մետրանոցներ (ֆուտբոլ)|Հետխաղյա 11 մետրանոցներ]] խաղերի արդյունքները*

#### 2015 թվականի ՖԻՖԱ-ի կանանց աշխարհի առաջնության որակազրկում
2011 թվականի ՖԻՖԱ-ի կանանց աշխարհի գավաթի խաղարկության ժամանակ 2011 թվականի Հուլիսի 7-ին ՖԻՖԱ-ն հայտարարեց, որ իր երկու խաղացողներ, Սոն Ջուն Սոնը  Ջոնգ Պոկ-Սիմը մրցաշարում դոպինգ թեստեր չեն իրականացրել և նախապես կասեցվել են իրենց թիմային հանդիպումից Կոլումբիայի դեմ։ Հուլիսի 16-ին ՖԻՖԱ-ն հայտարարեց, որ Հյուսիսային Կորեայից երեք լրացուցիչ խաղացողներ անցել են ողջ թիմի ստուգումները։ 2011 թվականի օգոստոսի 25-ին Հյուսիսային Կորեայի թիմը տուգանվել է 400,000 դոլարով, որը համարժեք էր մրցանակին, նա գրավել է 13-րդ հորիզոնականը 2011 թվականի մրցաշրջանում և չի կարողացել մասնակցել 2015 թվականի ՖԻՖԱ-ի կանանց աշխարհի առաջնությանը՝ ներառյալ 2014 AFC Women's Asian Cup-ը։

### AFC Asian Cup
* 1975 - Չի մասնակցել
* 1977 - Չի մասնակցել
* 1979 - Չի մասնակցել
* 1981 - Չի մասնակցել
* 1983 - Չի մասնակցել
* 1986 - Չի մասնակցել
* 1989 - Փուլ 1
* 1991 - 4-րդ հորիզոնական
* 1993 - 2-րդ հորիզոնական
* 1995 - Չի մասնակցել
* 1997 - 2-րդ հորիզոնական
* 1999 - 3-րդ հորիզոնական
* 2001 - Հաղթող
* 2003 - Հաղթող
* 2006 - 3-րդ հորիզոնական
* 2008 - Հաղթող
* 2010 - 2-րդ հորիզոական
* 2014 - Արգելված (տես վերևում)
* 2018 - Չի արժանացել
### Օլիմպիական խաղեր
* 1996 - Չի արժանացել
* 2000 - Չի արժանացել
* 2004 - Չի արժանացել
* 2008 - Խմբային փուլ (3-րդ տեղ)
* 2012 - Խմբային փուլ (3-րդ տեղ)
* 2016 - Չի արժանացել
### Ասիական խաղեր

### Արևելյան ասիայի կանանց ֆուտբոլի առաջնություն
* 2005 : **Երկրորդ տեղեր**
* 2008 : **Երկրորդ տեղեր**
* 2010 : *Հեռացում*
* 2013 : **Հաղթողներ**
* 2015 : **Հաղթողներ**
* 2017 : **Հաղթողներ**

## Ծանոթագրություններ

## Արտաքին հղումներ
* Հյուսիսային Կորեան ՖԻՖԱ-ի կայքում
Ֆինն Քոուլ

**Ֆինլեյ Լեվիս Ջ․ Քոուլ** (, ), բրիտանացի դերասան։ Նա առավել հայտնի է BBC ալիքով ցուցադրված «Սուր հովարներ» սերիալում՝ Մայքլ Գրեյի դերով։ Նա ներկայումս նկարահանվում է  TNT-ի «Կենդանիների թագավորությունը» հեռուստասերիալում որպես Հեսու «Ջ» Քոդի։

## Կարիերա
Երախա ժամանակ Քոուլը ուզում էր աշխատել նավի վրա, ինչպես իր հայրը։ Նրա ավագ եղբայրը՝ Ջոը, նույնպես դերասան է և օգնեց Ֆիննին առաջին դերասանական աշխատանքի համար։ 2015 թվականին նա նկարահանվել է «Տեսուչի այցելությունը» հեռուստաֆիլմում, որպես Էրիկ Բրիլինգ, BBC One-ի եթերում։

## Անձնական կյանք
Ֆիննը չորրորդն է հինգ եղբայրներից։ Նրա ամենամեծ եղբայրը Ջո Քոուլն է, ում հետ նա նկարահանվել է «Սուր հովարներ» հեռուստասերիալում։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Բրիտանացի դերասաններ
Կատեգորիա:Բրիտանացի կինոդերասաններ
Կատեգորիա:Բրիտանացի հեռուստատեսային դերասաններ
Կատեգորիա:Հեռուստատեսային դերասաններ
Ինչո՞ւ փղերը

**Ինչո՞ւ փղերը** (), խորհրդային մուլտֆիլմ, որը նկարահանվել է Բորիս Ժիտկովի «Ինչ եմ տեսել» վեպի հիման վրա, 1980 թվականին, «Էկրան» ստուդիայում։ Ֆիլմը, որը ստեղծել է Մարիաննա Նովոգրուդսկայան, կարծես թե հասցեագրված է ամենափոքրերին, սակայն գրավում է նաև մեծահասակ հանդիսատեսին կատարման նրբագեղությամբ, ակնարկներով, կենցաղային խնդիրների գոյության մասին մտածելու հեղինակի պահանջով։

## Սյուժե
Սա «Կոճակիկներ և մարդուկներ» մուլտֆիլմի շարունակությունն է։

Այն ևս մեկ պատմություն է Ալյոշայի մասին, որն անսպասելի հարցեր տալու մեծ սիրահար է, և այս սովորության պատճառով նրան կոչում են Ինչուիկ։ Այս անգամ Ալյոշան մոր հետ հայտնվել է կենդանաբանական այգում՝ Ալյոշայի «ինչուների» իսկական վայրում։ Չէ՞ որ այստեղ այնքան նոր բան կա՝ և՛ գազաններ, և՛ երևույթներ, և տղան այդ ամենի համար անպայման ուզում է բացատրություն ստանալ։ Իսկ կենդանաբանական այգում Ալյոշան ծանոթանում և ընկերանում է փոքրիկ տղայի՝ Պետյայի հետ, որը նրան շատ հետաքրքիր բաներ է պատմում գազանների և նրանց սովորությունների մասին։ Կենդանաբանական այգում շրջագայության ժամանակ շատ հետաքրքիր բաներ են տեղի ունենում։ Եվ Ալյոշան նույնիսկ մի պահ կորում է։ Սակայն Պետյայի և նրա ընկեր կենդանիների շնորհիվ տղան նորից հանդիպում է իր մոր հետ փղերի հրապարակում։ Այդ պատճառով Պետյայի և նրա մոր միջև հաստատվում են բարեկամական հարաբերություններ, իսկ հետո մայրիկն ու Ալյոշան բարեհաջող կերպով վերադառնում են տուն։ Տղային կենդանաբանական այգուց անմոռանալի տպավորություններ են մնում։

## Հեղինակներ

* Հեղինակները ներկայացված են ըստ մուլտֆիլմի լուսագրերի։

## Մրցանակներ և փառատոններ
* 1980՝ Մոսկվայի կինոփառատոն, ռեժիսորական մրցանակ։

## Հետաքրքիր փաստեր
Մուլտֆիլմում օգտագործվել է ընդհանուր մուլտիպլիկացիայի սկզբունքը։

## Վերաթողարկում DVD ձևաչափով
Մուլտֆիլմը բազմիցս վերաթողարկվել է մուլտֆիլմերի հավաքածուներում։

*«13 պատմություններ», սկավառակում ընդգրկվել են հետևյալ մուլտֆիլմերը.

«Սատանիկ №13» (1982), «Փափուկ պոչով սատանիկը» (1985), «Չեմուչումիկ» (1986), «Մի կովբոյ, երկու կովբոյ» (1981), «Դիմավորեք տատիկին»(1984), «Ինչո՞ւ փղերը» (1980), «Լաթի կտորն ու ամպը» (1977), «Բաց պատուհան» (1986), «Ինչպես ծերուկը վաճառեց կովին» (1980), «Տուն ընձառյուծի համար» (1979), «Ծովահենի նշումները» (1989)

* «Չեմուչումիկ», սկավառակում ընդգրկվել են հետևյալ մուլտֆիլմերը.

«Կաթիլ» (1984), «Ինչո՞ւ փիղ» (1980), «Ագահ հարուստ» (1980), «Փոքրիկ վնասարարը» (1987), «Չեմուչումիկ» (1986), «Սիմուլյանտ նապաստակը» (1967), «Լոշտակն ու իր ընկերները» (1981-1982)

## Ծանոթագրություններ

## Գրականություն
*

Կատեգորիա:1980 մուլտֆիլմեր
Կատեգորիա:«Էկրան» ստեղծագործական միության մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր երեխաների մասին
Ջիրոլամո դաի Լիբրի

**Ջիրոլամո դաի Լիբրի** (իտալերեն՝ **Girolamo dai Libri**, ), իտալացի միջնադարյան նկարիչ։ Գործել է 15-րդ դարավերջին և 16-րդ դարի առաջին կեսին, հիմնականում իր ծննդավայր Վերոնա քաղաքււմ։ Աշխատել է վաղվերածննդյան շրջանի իտալացի նկարիչների ոճով։ Նկարազարդել է մագաղաթյա ձեռագիր մատյաններ, պատկերազարդել եկեղեցիների խորաններ։

## Հակիրճ տեղեկատվություն
Նրա հայրը՝ Ֆրանչեսկո դաի Լիբրին, նույնպես նկարիչ էր և առավելապես հայտնի էր որպես մագաղաթյա մատյանների ծաղկող (հենց այդ պատճառով էլ ստացել էր *dai Libri* - *դաի Լիբրի*, այսինքն՝ *Libri*-ի - *գրքի հետ առնչություն ունեցող* մականունը)։

Ջիրոլամոն նկարչության արվեստի մեջ հմտացել է՝ սովորելով ոչ միայն հորից, այլև վերոնացի մեկ այլ անվանի նկարչից՝ Դոմենիկո Մորոնեից։ Լինելով չափազանց օժտված, ընդունակ պատանի՝ նա շատ վաղ է ճանաչում ձեռք բերել. ընդամենը տասնվեց տարեկան է եղել, երբ նրան վստահել են նկարելու «Քրիստոսի իջեցնելը խաչից» կտավը Վերոնայի Սանտա Մարիա ին Օրգանո եկեղեցու համար։

Ջիրոլամո դաի Լիբրեի արվեստի մասին դրվատանքով է արտահայտվել իտալական Վերածննդի անվանի նկարիչ և արվեստաբան-պատմիչ Ջորջո Վազարին՝ նշանավոր նկարիչների, քանդակագործների, ճարտարապետների կենսագրություններն ամփոփող իր հանրահայտ գրքում։

## Ստեղծագործությունների ընտրանի
* *Սուրբ Կույսը Մանկան և երաժիշտ հրեշտակների հետ*, Վենետիկի ակադեմիայի պատկերասրահ
* *Սբ. Հովհաննես ավետարանիչ*
* *Խաչից իջեցնելը*, Սան Ստեֆանո եկեղեցի, Malcesine
* *Հիսուսն ու սամարացիները*, Մոնտեֆորտե դ՛Ալպոնեի ծխական եկեղեցի 
* *Ծնունդ* (մոտ.1490 թ.), մանրանկար (ներկայումս պահվում է *Tosio Martinengo* պինակոտեկ - պատկերասրահում). 
* *Երկրպագություն Մանկանը* կամ «*Մսուր*», ներկայումս պահվում է Կաստելվեկկիոյի թանգարանում (Վերոնա) 
* *Սուրբ Կույսը սբ. Թովմասի և սբ. Ավգուստինի հետ*, Վերոնայի Սանտա Անաստազիա եկեղեցու կենտրոնական խորան
* *Սուրբ ընտանիք*, Սան Պաոլո եկեղեցի, Վերոնա

## Պատկերասրահ
 
Accademia - Madonna col Bambino e angeli musicanti - Girolamo Dai Libri.jpg|*Սուրբ Կույսը Մանկան և երաժիշտ հրեշտակների հետ*, Վենետիկի ակադեմիայի պատկերասրահ
Girolamo Dai Libri - Madonna della quercia - 1533 after - Museo Castelvecchio, Verona (ITALY).jpg|*Madonna della Quercia*, Կաստելվեկկիոյի թանգարան - Վերոնա 
God the Father with His Right Hand Raised in Blessing.jpg|Հայր Աստվածն օրհնում է իր աջով
Santa Anastasia (Verona) - Centrego altar.jpg|Տիրամայրը գահին, սբ. Թովմասի և սբ. Ավգուստինի հետ, Վերոնայի Սանտա Անաստազիա եկեղեցու կենտրոնական խորանում
Girolamo dai Libri - Madonna dell'ombrello (in trono con Bambino Gesù tra san Giuseppe - san Raffaele Arcangelo e Tobiolo-Tobia) - Verona - Museo di Castelvecchio 1530 - 1530 - Photo Paolo Villa 2006 - MiBAC disclaimer warning.jpg|Madonna dell'Ombrello, 1530, Կաստելվեկկիոյի թանգարան, Վերոնա


## Գրականություն
*  Page at ''Artnet''
* 
* Berenson, B. North Italian Painters of the Renaissance. (GP. Putnam's Sons, 1907), p.&nbsp;240.

## Ծանոթագրություններ

Կատեգորիա:16-րդ դարի իտալացի նկարիչներ
Կատեգորիա:Վերածննդի նկարիչներ
Կատեգորիա:Իտալացի նկարիչներ
Կատեգորիա:Մանրանկարիչներ
Ստեփան Բաբայան

**Ստեփան Գրիգորի Բաբայան** (), հայ քիմիկոս-տեխնոլոգ։ Քիմիական գիտությունների դոկտոր (1977), պրոֆեսոր (1980): Հայաստանի ճարտարագիտական ակադեմիայի ակադեմիկոս (1994): Միջազգային ճարտարագիտական ակադեմիայի անդամ (1999):

## Կենսագրություն
Ստեփան Բաբայանը ծնվել է 1931 թվականի հոկտեմբերի 28-ին, Երևանում։ 1955 թվականին ավարտել է Մոսկվայի քիմտեխնոլոգիայի ինստիտուտը։ 1967-1971 թվականներին՝ ՀՀ ԳԱԱ Անօրգանական և ընդհանուր քիմիայի ինստիտուտի (1964-1969 թվականներին, միաժամանակ՝ Երևանի պետական համալսարանի դասախոս), 1971-1986 թվականներին՝ քիմիական ռեակտիվների և գերմաքուր քիմիական նյութերի «ԻՌԵԱ» գիտաարտադրական միավորումների հայկական մասնաճյուղի լաբորատորիայի վարիչ, 1986-1991 թվականներին՝ նույն մասնաճյուղի, 1991-1996 թվականներին՝ «Քիմտեխ» քիմիատեխնոլոգիական գիտահետազոտական ինստիտուտի տնօրեն։ 1997-2002 թվականներին՝ ՀՀ առևտրի և արդյունաբերության նախարարության վարչության պետ, ապա՝ խորհրդական, 2002 թվականից՝ Միջազգային բիզնեսի կենտրոնի բաժնի պետ։

Աշխատանքները վերաբերում են ռադիոակտիվ տարրերի քիմիային, անօրգանական միացությունների, գերմաքուր նյութերի, ադսորբենտների արտադրության տեխնոլոգիաների և ոչ մետաղային հանածոների մշակմանը։ Ներդրել է անագի և կապարի, սիլիկազոլի, նրբաշերտ քրոմատագրության սալիկների, կատալիզատորների ալյումինասիլիկատային կրողների, նոյեմբերյանի ցեսլիտների հիմքի վրա մոլեկուլային մաղերի, հեղուկ ապակու արտադրություն։

## Ծանոթագրություններ

Կատեգորիա:ԵՊՀ դասախոսներ
Կատեգորիա:Հայ ակադեմիկոսներ
Կատեգորիա:Հայ պրոֆեսորներ
Կատեգորիա:Հայ տեխնոլոգներ
Կատեգորիա:Հայ քիմիկոսներ
Կատեգորիա:Քիմիական գիտությունների դոկտորներ
Ֆայլերի փոխանակում

**Ֆայլերի փոխանակում** ( ֆայլ շեյրինգ), թվային տեղեկության աղբյուրների (համակարգչային ծրագրերի, մուլտիմեդիայի՝ ձայնագրությունների, պատկերների և տեսագրությունների, փաստաթղթերի կամ էլեկտրոնային գրքերի) հասանելիության տարածման և տրամադրման գործընթաց։ Ֆայլ շեյրինգը իրակականացվում է մի քանի եղանակով։ Ֆայլ շեյրինգի ենթակա տեղեկությության պահպանումը, փոխանցումըև առաքումը իրականացվում է՝ շարժական կրիչների, համակարգչային ցանցերի կենտրոնացված սերվերների, համացանցում տեղակայված հիպերհղումներով հասանելի փաստաթղթերի և ապակենտրոնացված ցանցերի օգտագործմամբ։

## Գրականություն
*Levine, Robert. *Free Ride: How the Internet Is Destroying the Culture Business and How the Culture Business Can Fight Back*, Bodley Head, February 2011.
* Ghosemajumder, Shuman. *[http://dspace.mit.edu/handle/1721.1/8438 Advanced Peer-Based Technology Business Models]*. MIT Sloan School of Management, 2002
* Silverthorne, Sean. *[http://hbswk.hbs.edu/item.jhtml?id=4206&t=innovation Music Downloads: Pirates- or Customers?] *. Harvard Business School Working Knowledge, 2004.
* Ralf Steinmetz, Klaus Wehrle (Eds). Peer-to-Peer Systems and Applications . , Lecture Notes in Computer Science, Volume 3485, September 2005
* Stephanos Androutsellis-Theotokis and Diomidis Spinellis. A survey of peer-to-peer content distribution technologies. ACM Computing Surveys, 36(4):335–371, December 2004. .
* Stefan Saroiu, P. Krishna Gummadi, and Steven D. Gribble. A Measurement Study of Peer-to-Peer File Sharing Systems. Technical Report # UW-CSE-01-06-02. Department of Computer Science & Engineering. University of Washington. Seattle, WA, USA.



Կատեգորիա:Համացանցային տերմինաբանություն
Կատեգորիա:Internet Relay Chat
Կատեգորիա:Ակնթարթային ուղերձ
Կատեգորիա:Մտավոր սեփականության իրավունք
Էլին Դանիելսոն-Գամբոջի

**Էլին Կլեոպատրա Դանիելսոն-Գամբոջի** (, ), ֆինն-շվեդ նկարչուհի։ 1880-1910 թվականների ֆիննական արվեստի «Ոսկե դարի» հայտնի ներկայացուցիչ՝ առավել հայտնի ռեալիստական աշխատանքներով և դիմանկարներով։ Դանիելսոն-Գամբոջին եղել է ֆինն կանանց առաջին սերնդի արվեստագետների կազմում, որոնք արվեստի գծով մասնագիտական կրթություն են ստացել, այսպես կոչված, «նկարիչ-քույրերի սերունդ»։ Խմբի կազմում ընդգրկված է եղել նաև Հելենա Շերֆբեկը (1862–1946)
:

## Կենսագրություն
Էլին Դանիելսոն-Գամբոջիը ծնվել է շվեդական արմատներ ունեցող ընտանիքում։ 15 տարեկանից կերպարվեստ է ուսանել Ֆիննական գեղարվեստական ընկերության նկարչության դպրոցում (այժմ՝ Գեղարվեստի ակադեմիա (Հելսինկի)), որտեղ սովորել է Հելենա Վեստմարկի  և Հելենա Շերֆբեկի  հետ միասին։ Նա անցել է դասական նկարչության և բնանկարչության դասընթացներ
: 1880 թվականին ունեցել է իր առաջին ցուցահանդեսը և ստացել ուսուցչի դիպլոմ։ 1880-1890-ական թվականներին որպես ուսուցիչ աշխատել է Ֆինլանդիայի արվեստի տարբեր դպրոցներում։

1883 թվականին մեկնել է Փարիզ, հաճախել Կոլարոսի ակադեմիայի դասախոսություններին, ի թիվս այլոց՝ Ռաֆայել Կոլենայի և Գյուստավ Կուրտուայի մոտ։ Աշխատել է Օգյուստ Ռոդենի ստուդիայում։

Ամեն տարի ամառվա ամիսները նա անցկացնում էր Բրետանի պլեներներում։ Մի քանի տարի անց վերադարձել է հայրենիք։ 1881 թվականին բացել է իր սեփական ստուդիան Նոորմարկում։ 1886-1892 թվականներին ամեն տարի այցելել է Վիկտոր Վեստերոլմի կողմից ստեղծված Էննինգեբյուի նկարիչների գաղութ։  
1895 թվականին կրթաթոշակ է ստացել Ֆլորենցիայում ստաժավորում անցնելու համար։ Իտալիայում ամուսնացել է նկարիչ Ռաֆայելո Գամբոջիի (1874-1943) հետ։ Զույգը կազմակերպել է մի քանի համատեղ ցուցահանդեսներ, այդ թվում՝ 1900 թվականին Փարիզի համաշխարհային ցուցահանդեսում։

## Մահ
1919 թվականին մահացել է ծանր թոքաբորբով հիվանդանալու հետևանքով։ Թաղված է Լիվոռնոյում։

## Ստեղծագործություն
Նկարել է ֆրանսիական ռեալիզմի և նատուրալիզմի ոճով։ Եղել է կանանց դիմանկարների և ժանրային կտավների վարպետ։

## Պատկերասրահ

Gambogi after breakfast.jpg|«Նախաճաշից հետո»
Elin Danielson-Gambogi - Äiti (1893).jpg|«Մայրություն»
Elin Danielson Perunannostajat.jpg|«Կարտոֆիլի բերք»
Gambogi37.jpg|«Անկողնում»
Elin Danielson-Gambogi.jpg|«Ինքնադիմանկար», 1903
Elin Danielson-Gambogi Ung mor.jpg|«Երիտասարդ մայր», 1885
Bryggan vid Tomtebo.JPG|«Տոմտեբո կամուրջը Լեմստրյոմ ջրանցի վրա»
Elin Danielson-Gambogi - Self-Portrait - Google Art Project.jpg|«Ինքնադիմանկար», 1900


## Ծանոթագրություններ

## Արտաքին հղումներ
* Danielson-Gambogi, Elin
* Биография
* Elin Danielson-Gambogin muistomerkin paljastus ja juhlaseminaari kiinnostivat
* Элин Даниельсон-Гамбоджи

Կատեգորիա:19-րդ դարի կին արվեստագետներ
Կատեգորիա:20-րդ դարի նկարչուհիներ
Կատեգորիա:Թոքաբորբից մահացածներ
Կատեգորիա:Կոլարոսի ակադեմիայի շրջանավարտներ
Կատեգորիա:Ռուսական կայսրության նկարիչներ
Կատեգորիա:Ֆինն նկարչուհիներ
Կատեգորիա:Ֆինն արվեստագետներ
Վազգեն Բաբայան

**Վազգեն Սևոյի Բաբայան** (), հայ մեքենագետ։ Տեխնիկական գիտությունների դոկտոր (1981), պրոֆեսոր (1988): ՀԳԳԱ թղթակից անդամ (1999):

## Կենսագրություն
Վազգեն Բաբայանը ծնվել է 1931 թվականի հունվարի 25-ին, Նյուզգեր (այժմ՝ Նուկզար, Ադրբեջանի Շամխորի շրջան) գյուղում։ 1954 թվականին ավարտել է Հայկական գյուղատնտեսական ինստիտուտը։ 1957-1960 թվականներին աշխատել է Շամխորի ոռոգման մեքենայացման կայանի փորձարար-մեխանիկական լաբորատորիայի վարիչ, 1960-2003 թվականներին՝ Հայկական գյուղատնտեսության մեքենայացման և էլեկտրիֆիկացման գիտահետազոտական ինստիտուտում, 1972-2003 թվականներին՝ լեռնային երկրագործության քարքարոտ և աղուտ հողերի մեքենայացման բաժնի վարիչ, 1981-1993 թվականներին, միաժամանակ՝ «Հայգյուղմեքենայացում» գիտաարտադրական միավորման գլխավոր տնօրենի տեղակալ։

Աշխատանքները վերաբերում են քարքարոտ և աղուտ հողերի յուրացման մեքենաների համալիրի մշակման, լեռնային երկրագործության մեքենայացման խնդիրներին։ Ստեղծված մեքենաները (քարհավաք ԿՈւՄ-1, 2, ՍԿՆ-3, 2, քարհավաք և քարջարդ ԿԴԿ-50 և այլ) ներդրվել են արտադրության մեջ (խՍՀՄ-ում և Կուբայում)։

## Պարգևներ
* ԽՍՀՄ ԺՏՆՑ արծաթե (1983) և բրոնզե (1977) մեդալներ։

## Երկեր
* Машины для освоения каменистых земель, М.,1979 (համահեղինակ)։

## Ծանոթագրություններ

## Գրականություն
* Саркисян С. Т. Энциклопедия Арцах-Карабаха. Спб., 2005. - 312 с.: ил. ISBN 5-9676-0034-5

Կատեգորիա:ՀԱԱՀ շրջանավարտներ
Կատեգորիա:Հայ մեքենագետներ
Կատեգորիա:Հայ պրոֆեսորներ
Կատեգորիա:Տեխնիկական գիտությունների դոկտորներ